Document ID: /roh_data/filtered/fineweb-2-filterrobots_roh.jsonl.gz/63852

Dapi 22 onns è la filiala da la banca Raiffeisen en il center da la vischnanca da Samedan. Il local è dentant pitschen e stretg e la banca è fittadina dal local. Perquai haja la Banca Raiffeisen Engiadina Val Müstair betg stuì ponderar ditg cura ch'ella saja vegnida a savair che l'hotel Terminus gist dasper la staziun da Samedan saja venal. Quai ha Thomas Malgiaritta, directur da la Banca Raiffeisen Engiadina Val Müstair ditg envers RTR.
Clar saja, ch'ins vegnia a realisar ina nova filiala da banca en l'edifizi. Tut il rest saja anc avert. Sco proxim vegn fundada ina gruppa da lavur che vegn a lavurar ora in project. Enfin il settember 2023 resta l'hotel ed il restaurant Terminus anc avert.